> Kampus Motovun je lagana ljetna radionica za filmske profesionalce,

> poluprofesionalce, studente i sve one koji o filmu žele znati više!

> Kampus traje od 23. do 27. srpnja uz praktične radionice i jednim do

> dva predavanja dnevno o temama koje se obično ne pokrivaju u redovnim

> filmskim školama. Predavanja su okrenuta budućnosti filmskog

> stvaralaštva, a vode ih istaknuti filmski autori. Tu su također

> radionica VR-a i Debatni klub, svakodnevna predstavljanja filmskih

> škola iz regije i svijeta, uz prikazivanje studentskih filmova te

> razni drugi sadržaji.

>

> Nudimo:

> - besplatni smještaj u festivalskom kampu

> - besplatnu akreditaciju za sve festivalske programe i projekcije

> - predstavljanja domaćih i stranih filmskih škola i njihovih filmova

>

> Prijavite svoj film i predstavite svoju školu ili saznajte sve o školi

> koju biste htjeli upisati te kako u tome uspjeti Ako želite biti u

> privatnom smještaju, naš Ured za goste pomoći će vam u pronalasku

> (cijena varira od 30 do 50 eura na dan) Festivalski autobus, s

> najpovoljnijim cijenama na relaciji Zagreb-Motovun vozi dan prije

> početka festivala (22. srpnja) i vraća se u Zagreb dan nakon festivala

> (28. srpnja)

>

> Tko se može prijaviti?

>

> - studenti filmskih škola iz Hrvatske i regije

> - studenti škola koje imaju filmske kolegije

> - mladi filmski teoretičari/kritičari

>

> Kako se prijaviti:

>

> Pošaljite životopis i kratko motivacijsko pismo s obrazloženjem zašto

> želite sudjelovati na radionici (do 300 znakova s razmakom) na e-mail

> adresu: studenti@motovunfilmfestival.com

>

> Rok za slanje prijave je 1.7. Broj mjesta je ograničen pa požurite s

> prijavama! Odabrani sudionici biti će obaviješteni najkasnije do 5.

> srpnja.

>

> Ako ne želite biti na radionici od početka srpnja možete se prijaviti

> za studentsku akreditaciju koja vam po cijeni od 150 kuna omogućuje

> ulaz na sve programe 22. Motovun Film Festivala.

>

> O svemu se informirajte putem našeg e-maila:

> studenti@motovunfilmfestival.com

>

> <https://motovunfilmfestival.com/prijavi-se-na-kampus-motovun-radionicu>

> -2/